
Bevezetés 



A kötet egy olyan, a neveléstudomány elméletével és gyakorlatával 
egész szakmai életútja során aktívan és elmélyülten foglalkozó szak- 
ember. Kovács Sándor írásaiból nyújt válogatást, aki az iskolák mikro- 
világától a széles, nemzetközi kitekintésig mindig képes rendszersze- 
rűén látni és összefüggésekben gondolkodni. Kutatói és fejlesztői 
munkája nyomán a Pécsi Tudományegyetemen több más terület mel- 
lett meggyökeresedett és megerősödött például az összehasonlító ne- 
veléstudomány, a nevelésügyi innováció és az iskola menedzsment té- 
materülete. 

A könyv Kovács Sándor legjellemzőbb írásaiból, azok részleteiből 
készített, a tanulmányok megjelenésének időrendjét követő válogatás, 
mely azzal a szándékkal készült, hogy a jelen és a jövő neveléstudo- 
mánnyal, tanítással foglalkozó szakemberei, illetve a kutatásokat foly- 
tató doktorhallgatók számára iránymutató kiindulópontot jelentsenek. 
Az elsó írás 1974-ből való, az Úttörővezető cimü folyóirat egy akkori 
számában jelent meg. Ennek témája, tudományos megalapozottsága 
olyan, hogy most, négy évtized múlva is fon-ir; <:s elgondolkodtató va- 
lamennyi megállapítása, jóllehet, a cikk születésének időszakában még 
senki nem láthatta pontosan, mit is jelentenek, milyen új tartalmakkal 
telítődnek majd a harmadik évezred tízes éveiben ezek a mondatok; 
„Előtörnek az automatikus játékok. Ezekkel pedig legfeljebb az izgal- 
mak serkenthetők, fizikai és szellemi képességek aligha vagy csak ke- 

A következő tanulmány az iskola-image elemzéséhez ad tudomá- 
nyos, elsősorban francia szakirodalmakra alapozott szempontokat, ka- 
paszkodókat Az 1991-ben megjelent írás jól mutatja, hogy Kovács 
Sándor mennyire érzékenyen reagált a hazai rendszerváltozás utáni 
iskolafejlesztési törekvésekre, a társadalom- és neveléstudományi ol- 
dalról is jelentős támogatást kapó, menedzseri szemléletű iskolaveze- 
tés kialakításának akkoriban felerősödő igényeire. Rá jellemző módon 
a legújabb külföldi szakmunkákat használta háttér-irodalomként, értó 
módon értelmezve és közvetítve azok tartalmát. 

Az összehasonlító neveléstudomány (korábban inkább használt, 
az itt felidézett könyvrészletben is közölt szóhasználattal: összehason- 
lító pedagógia) történetének Pécsen Kovács Sándor volt az első össze- 
foglalója. Ebben a művében is elsősorban francia nyelvű irodalmakra 



támaszkodva, azokat magyarul is olvasható antropológiai- 
néprajztudományi szakmunkák részleteivel kiegészítve összegezte mon- 
danivalóját. Az egyetemi jegyzet elkészítése során gondosan ügyelt arra a 
szerző, hogy az jól tagolt, érdekes, tudományos tartalma mellett is ol- 
vasmányos, a diákok számára könnyen tanulható legyen. 

A hozzáadott érték összetevői az iskolában című, hosszabb lélegzetű 
tanulmányból kiemelt rövid részlet, mely ebben a kötetben a soron kö- 
vetkező irás, az előzőhöz szervesen kapcsolódva arra mutat rá, hogyan 
is lehet egy adott téma összehasonlító szempontú kutatásának előz- 
ményeit, kereteit körvonalazni. Ugyanehhez a témához kapcsolódik a kö- 
tet következő, az Intézményi értékorientációk a közoktatásban címmel 
megjelent írása, mely egy, a közoktatásvezető- képzés ben részt vett pe- 
dagógusok közreműködésével lefolytatott kutatás jól strukturált leírása. 

Ebben a kötetben kétségkívül az egyik legérdekesebb és legna- 
gyobb nóvum-értékű az a hosszabban (de nem teljes terjedelmében) 
idézett tanulmány, amelyben Kovács Sándor Gáspár László szentlőrinci 
iskolakísérletének főbb pedagógiai-(nevelés]filozófiai alapjait jellemzi, 
összevetve azokat általánosságban különböző neveléstudományi pa- 
radigmákkal, és konkrétan több francia pedagógiai gondolkodó, iskola- 
reformer (Oury, Freinet, Resweber, Clausse) hasonló gondolataival és 
törekvéseivel. Ezen a helyen szeretném kiemelni, hogy Kovács Sán- 
dornak szerzőként és szerkesztői tanácsadóként is múlhatatlan érde- 
mei vannak abban, hogy Gáspár Lászlóról és más, a hazai nevelés és 
iskolatörténet, illetve pedagógiai gondolkodás kiemelkedő, nemzetközi 
mércével mérve is jelentős alakjairól neves francia kiadóknál kiadott 
kézikönyvekben megjelenhettek értékelő tanulmányok az elmúlt 
években. Nagyon fontos ez abból a szempontból, hogy hazai Értékeink, 
haladó pedagógiai hagyományaink valóban európai szinten közkinccsé 
válhassanak, 

A Szakmai életút-iapozgató című könyvsorozat eddigi darabjai- 
hoz hasonlóan ezt a kötetet is Kovács Sándor rövid szakmai életrajza 
és műveinek bibliográfiája zárja. Ez utóbbi segíthet a további tájékozó- 
dásban azoknak a kedves olvasóknak, akiknek érdeklődését felkeltette 
ez a könyv: bizonyára számosan lesznek ilyenek, hiszen a Tanár Űr 
munkássága, az általa feldolgozott témák, a tudományos igényesség és 
a komparatisztikus és innovatív látásmód jelentós inspirációt adhat 
bármely neveléstudományi kutatónak és iskola fejlesztőnek. 

A „Szakmai életút-lapozgató" sorozat negyedik kötete 
a könyvszéria profiljához és az eredeti sorozatszer- 
kesztői elképzelésekhez, vállalásokhoz hűen a pécsi 
neveléstudományi műhely egyik meghatározó egyé- 
niségének, Kovács Sándornak a szakmai pályafutását, 
példaértékű kutatási, illetve tudományos tevékeny- 
ségét tekinti át. A mű a sorozat korábbi elemeitől már 
megszokott módon, jól átgondolt, logikus egységekbe 
rendeződve jeleníti meg a szakmai mérföldkövek 
sokszínűségét, az innovatív mentalitásról árulkodó 
életrajzi momentumok fókuszpontjait. A könyv 
alcímével összhangban az Olvasó mindenekelőtt 
Kovács Sándor írásainak gazdag gyűjteményéből a 
Tanár Úr által preferált érdeklődési területeket lefedve 
kap ízelítőt, ugyanakkor további széleskörű tájéko- 
zódási lehetőségeket kínál az összeállított szakmai 
életrajz, a publikációs jegyzék, s a Tanár Úrról meg- 
jelentírásműveklistája. 

(Részlet Molnár-Kovács Zsófia lektori véleményéből) 



